
Prome Minister Evelyn Wever-Croes: 


PROME MINISTER TA INVITA COMUNIDAD DI 
ARUBA PA VACUNATHON' E FIN DI SIMAN AKI 


“Yuda nos pa nos por yega e grado di proteccion pa asina 
nos por flexibilisa” 








E fin di siman aki ta tuma luga e Vacunathon na unda cu pueblo 
ta haya e oportunidad pa bay vacuna cu e intencion pa vacuna 
mas tanto hende posibel den e dianan aki. Prome Minsiter 
Evelyn Wever-Croes ta invita pueblo henter pa haci uzo di 
e oportunidad aki pa vacuna na e cuater luganan destina pa 
esaki. 


“E accion di e fin di siman aki di vacunacion ta importante pa 
asina evalua riba suavisa medidanan. Mi sa cu aki na Aruba 
tin hende cu no ta kere den e vacuna y cu ta opta pa no tuma 
e vacuna. Nos no ta bay forsa niun hende pa vacuna. E ta 
bo decision y nos ta respeta esey. Pero respeta nos opinion 


tambe di kier yega na un momento cu nos ta sinti cu e pueblo 
ta protehi. Mi no ta pidi bo bay vacuna pasobra mi kier bo bay 
vacuna. Mi ta pidi bo bay vacuna pa bo ta protehi pasobra abo 
ta mi preocupacion desde 13 di Maart 2020. 


Tur anochi desde e 13 di Maart ey, mi ta evalua si nos tabata tin 
un bon dia si of no, si nos a proteha nos hendenan suficiente of 
no, si nos flexibilisa medidanan con nos ta bay haci cu esnan 
malo, hende grandi, esnan cu tin cancer, problema cu presion 
y curason. E grupo vulnerabel aki tin mi hopi preocupa y mi ta 
pidi abo pa yuda mi proteha e grupo akinan. Si nos yega 85% 
di poblacion vacuna, esaki lo ta luz na final di e tunnel”, Prome 
Minister a enfatisa. 


E diasabra aki ta bay tin 4 luga pa e Vacunathon. Bo no mester 
cita, dijes yega para na rij y eynan mes nan ta registra bo y bo 
lo por vacuna. E cuatro luganan pa Vacunathon ta: Theresita 
Center na Sanicolas, Sporthal na Santa Cruz, Centro Don 
Bosco na Noord y na Ritz Carlton, e strip di hotelnan na unda e 
trahadonan por sali y vacuna. Esaki ta diasabra y diadomingo 
y no mester di cita. 


“Yuda nos pa nos por yega e grado di proteccion pa asina nos 
por flexibilisa. Mi ta sigur cu hopi di nos ta cansa y fada di e 
virus, di e pandemia, di Covid. Pero Covid no ta cansa di nos. 
E tey y ta birando mas peligroso pasbra e ta trahando mas 
variante cu ta mas contagioso y mortal. P'esey nos mester 
sigui cuida y atene na e reglanan tanten nos ta logra pa mas 
hende vacuna. Mi ta conta riba bo, mi mester di bo. Pasobra 
ta cu bo nos ta logra cu e vacunacion, cu bo nos ta logra saca 
Aruba di e pandemia, cu bo nos ta logra pone Aruba bek riba 
e caminda di progreso y bienestar pa tur ciudadano di pais 
Aruba”, Prome Minister a enfatisa mientras e ta haci invitacion 
pa comunidad di Aruba bay vacuna e fin di siman aki. 

VACUNA 


Diasabra y 
diadomingo di april 
di 9:00 am pa 4:00 pm (non stop) 


-18+ 
* Mester tin carchi di AZV of Paspoort 
* UNICAMENTE PA PROME VACUNA 


CENTRONAN DI VACUNACIO 


THE RITZ-CARLTON 
Noord 
Diasabra y diadomingo awo CLUB DON BOSCO 


9:00 am - 4:00 pm (non stop) Noord 
Diasabra y diadomingo awo 


9:00 am - 4:00 pm (non stop) 


CENTRO DEPORTIVO LIBERTADOR 
BETICO CROES 

Santa Cruz 

Dialuna pa Diasabra 

8:30 am - 7:30 pm (non stop) 


SANTA TERESITA CENTER 

San Nicolas 

Dialuna pa Diabierna 

8:30 am - 11:30 am | 1:30 pm - 4:30 pm 

Prome Minister Evelyn Wever-Croes: 
Earth Day 2021 


GABINETE WEVER - 


CROES A REALISA 


DIFERENTE LOGRO Y ESFUERSO PA 
PROMOVE PROTECCION DI NOS PLANETA 











Earth Day ta un dia cu ta wordo observa mundialmente tur 


aña riba 22 di april pa crea conscientisacion tocante medio 
ambiente y pa motiva e ser humano pa proteha nos planeta. 
E tema di Earth Day pa e aña aki ta “Restore Our Earth", 
Restaura Nos Planeta, y ta enfoca riba procesonan natural y 
tecnologianan moderno cu ta contribui na esaki. Di e forma aki 
e tema ta amplia riba e hecho cu no ta solamente mitigacion 
y adaptacion ta locual ta beneficioso pa nos medio ambiente 
pero tambe innovacion. 


Desde inicio di Gobernacion, Gabinete Wever-Croes a 
stipula den su plan di gobernacion 2017-2021, e vision y 
meta pa duna prioridad na mehoracion di calidad di Aruba su 
naturalesa. Y proteccion di nos medio ambiente na interes di 
nos ciudadanonan y futuro generacionnan. 


e A crea pa prome biaha un plan nacional pa locual ta maneho 
dinos naturalesa y medio ambiente "Onze natuur en Ons Milieu" 
* A reinistitui e importancia di ROP y ROPV (Ruimtelijke 
Ontwikkelingsplan met Voorschriften) door di tuma decision 
conforme e maneho aki hancra den ley. 

e A crea maneho 'Build with Nature' pa asina percura cu 
construccion na Aruba tuma luga teniendo nos naturalesa y 
medio ambiente na cuenta 

e Ainstitui pa prome biaha meldpunt 'InfrAruba' 

e A institui comision Flora y Fauna 

e A institui Task Force “di Bureau City Inspector 

e Ainstitui "Task Force waste management 

e A reactiva "Task Force" di beach policy incluyendo maneho 
relaciona cu esaki 

e A anuncia prohibicion di uzo di 'single use plastics' y 
'oxybenzone" 

* A firma e Decreto Ministerial Gubernamental caminda cu a 
concretisa e proteccion di e 16 areanan cu gran balor di flora 
y fauna na Aruba. 

e Apercura continuamente pa crea material di conscientisacion 
tocante proteccion di naturalesa den medionan di comunicacion 
y riba plataforma social pa educa comunidad di e balor di nos 
naturalesa. Entre otro: video y articulo, accion di planta mata 
local y participacion na diferente edicion di earth hour. 


Banda di esakinan e aña aki Prome Minister di Aruba a participa 
na e Climate Adaptation Summit (CAS) organisa pa Gobierno 
di Hulanda e afia aki riba 25 y 26 di januari 2021. Apesar di e 
circumstancianan ocasiona pa e Pandemia di Covid, a sa di 
haci di e prome conferencia online aki un exito. Conhuntamente 
cu lidernan politico rond mundo, por a trata e tema di cambio di 
clima y pa asina pone e tema riba agenda politico. 


Cada un di e esfuersonan aki ta pa contribui na e trabou 
grandi continuo cu mester wordo haci conhunto pa percura pa 
salvagaurdia nos planeta. 

Dienst Technische Inspecties: 


DTI KRAAN KEURINGEN asas 


Por medio di ley, art. 31 Veiligheidsbesluit II, tur Kraan/Crane 
mester ta gekeurd pa DTI y pa Manbasket/ Manlift ta art. 34 
Veiligheidsbesluit II. 





Normalmente ta asina cu DTI ta ricibi peticionnan pa keur 
diferente equiponan. 


E aña aki a introduci un keuringssticker cu ta ser poni ariba 
diferente tipo di equipo ora cu esakinan wordo goedgekeurd 
door di DTI. 


E introducción di un keuringssticker ta pa haci mas facil visibel 
cu un equipo ta gekeurd y cu e por ta den uzo. 








Ta trata di equiponan manera Crane, maniift, lift, manbasket cu 
verreiker, hangsteigers, bouwplatform y bouwliften. 


E equipo ta wordo inspecta y controla door di personal di DTI y 
si esaki ta cumpli cu tur e requisitonan e ta wordo goedgekeurd 
pa DTI y asina e equipo lo ricibi tambe su keuringssticker arriba 
dje. 


Desde Januari diferente companianan a entrega nan petición 
pa keur y tin varios cu ja caba a ricibi nan respectivo sticker y 
tambe a tuma lugar otorgacion die "verklaring van goedkeuring" 
y un carta cu e crane por ta oficialmente den uzo. DTI ta sigi 
promove companianan pa laga keur nan equiponan conforme 
ley y tambe pa garantisa e seguridad y preveni pa accidentenan 
tuma lugar. 








DTI su personal cu a traha incansabel pa haci esaki posibel 
ta sr. Francis Curiel y Haime Vingal cu ta kraaninspecteurs 
certifica door di Crane institute of Florida. DTI ta gradici tur 
esnan cu a haci esaki posibel. Pa mas información encuanto 
esaki por tuma contacto na Tel: 5937931 y 5937934. 

MINISTER XIOMARA MADURO 

Minister Maduro ta informa: 


DEN LUNA DI MAART 1414. COMPANIA A 
HAYA SOSTEN FINANCIERO DEN FORMA DI 
SUBISIDIO DI SALARIO CU TA CONTA PA UN 
TOTAL DI 17770 TRAHADOR CU A WORDO 
YUDA CU 23.5 MIYON FLORIN 











Pa comercio y trahadornan por surpasa e crisis economico 
cu COVID19 a trece cune, Gobierno di Aruba a bin ta ofrece 
yudansa den forma di Subsidio di Salario. Desde mei 2020 
companianan cu ta bin na remarca pa e yudansa aki ta wordo 
notifica door di SVB y ta haya un plazo di tempo den cual 
mester aplica pa e yudansa aki pa asina por cubri un maximo 


di 60% di e salario di trahador. E meta di e yudansa financiero 
aki ta pa durante e crisis di COVID19 por conserva cupo di 
trabou na beneficio di Aruba su economia. Den luna di maart 
2021, un total di 1414 compania a haya Subsidio di Salario pa 
por cumpli cu e salario di 17770 trahador. E suma concerni ta 
23.5 miyon florin. 


Den afia 2020 a brinda 271 miyon na yudansa den forma di 
Subsidio di Salario y pa aña 2021 ta reserva e suma di 280 
miyon florin pa por sigui brinda e yudansa necesario aki pa 
surpasa e efectonan economico cu e pandemia di COVID19 
ta trece cune. Comerciante cu tin pregunta riba Subsidio 
di Salario por tuma contacto cu SVB via MiSVB na www. 
svbaruba.org Den caso di obheccion por manda esaki via 
bezwaarloonsubsidie@svbaruba.org. 


Den caso cu un trahador kier sa mas riba e yudansa aki, por 
aserca nan doño di trabou cue peticion pa por mira e informacion 
di e subdidio cu ta toca e trahador. E ultimo aki ta un condicion 
pa otorgacion di Subsidio di Salario stipula den articulo 6 inciso 
h den e Decreto Ministerial di Minister di Finansa, Asunto 
Economico y Cultura di 13 di mei 2020 cu number 681/20, cu 
ta contene e decicion pa otorga sosten financiero den forma di 
Subsidio di Salario. Pa raporta cualkier abuso cu Subsidio di 
Salario por manda un mail na supervision@svbaruba.org. 


Diahuebs 22 April 2021 


DOCUMENTACION DI NOS PILARNAN 





Diahuebs 22 April 2021 


DOCUMENTACION DI NOS PILARNAN CULTURAL 





MSI MONLINE 


CULTURA: 

E prome Dia Internacional di Mama Tera tawata na 1970. No 
a stipula e fecha di 22 di april pa e keda na un dia celebra 
so, sino pa e bira un movemento pa e medio ambiente. Awe 
ta recorda cu 51 aña pasa a marca dia special aki pa inspira 
conscientisacion, proteccion y aprecio pa mundo su naturalesa 
y medio ambiente. Directie Natuur en Milieu (DNM) kier a uni 
na e movemento aki y asina yuda cu conscientisacion riba 
diferente tema. 


E organisacion Earthday.org ta e organisacion mundial 
mas grandi pa cu e movemento pa nos medio ambiente. E 
mision di e organisacion aki ta pa diversifica, educa, y activa 
mundialmente, trahando cu mas di 750,000 partner den 192 
pais pa crea democracia medio ambiental. Ta referi na e 
actividad rond di e dia aki como e actividad civico mas grandi 
na unda 1 biyon di hende ta participa anualmente. E aña aki 
ta e di dos biaha cu ta organis'e na un forma virtual unda cu 
lo tin 3 dia di eventonan virtual. Riba dia 20 a cuminsa cu e 
activistanan hoben manera Gretha Thunberg cu mensahenan 
pa humanidad, tambe tawata tin un evento di e organisacion 
HIPHOPcaucus. 


Riba dia 21 lo tin riba e plataforma diferente actividad pa 
educadornan riba temanan di medio ambiente. Riba dia 22 mes 
lo tin e evento digital unda lo tin workshopnan, discusionnan 
di panelistanan y presentacionnan special cu ta enfoca riba 
e tema pa e aña aki Restore Our Earth"“. Lo amplia e tema 
pa trata diferente topico manera: tecnologia pa restaura clima, 
esfuersonan pa planta palo y matanan den e.o. mondinan y 
hunglanan, agricultura regenerativo, husticia pa igualdad y 
medio ambiente como tambe ciencia humano. E aña aki tambe 
e actividadnan di Earthday ta bay paralel cu e Global Climate 
Summit di Merca di e ‘Biden administration.’ Esaki tambe ta 








un paso prometedor mundialmente pa reunion global pa cu 
e esfuersonan pa nos medio ambiente. Earth Day 2021 lo ta 
Live y lo stream tur actividad riba e plataforma: https://www. 
earthday.org/earth-day-2021/ 


Kico ABO por haci pa dia di MamaTera? Join e movemento. 
Subi algun website informa bo mes kico ta e temanan di 
importancia, comparti esakinan riba rednan social cu otronan. 
Haci contacto cu esnan cu ta profila nan mes den e tereno aki y 
debati riba situacion medio ambiente local, reuza materialnan, 
haci un compromiso pa reduci e uzo di energia y mas 
importante ta duna bo contribucion na planta un mata y cuid'e. 
Siña nos muchanan stima y respeta nos medio ambiente y nos 
naturalesa. Si cada persona haci algo chikito esaki lo yuda pa 
e lidernan local of mundial tuma decisionnan importante pa 
yuda nos planeta. 


Historia di dia di MamaTera: E idea di dia di Mama Tera tawata 
iniciativa di senador di Merca pa Wisconsin, Sr. Gaylord 
Nelson, cu na 1970 despues di tawata testigo di un oil spil 
grandi na California como tambe inspira pa e movemento 
anti-guera, a realisa cu su persona hunto cu conscientisacion 
publico di efectonan di polucion di aire, awa y tera lo por yuda 
pone e tema di proteccion di medio ambiente riba e agenda 
politico. E prome Earth Day a yuda na introducion di United 
States Environmental Protection Agency (US EPA) y a logra di 
tin leynan pa aire limpi, awa limpi y bestianan protegi. 


DNM ta invita un y tur pa join den e movemento y check e 
website di earthday.org pa actividadnan creativo y kico tur 
abo por haci na cas pa yuda restaura e Mama Tera y haci un 
diferencia e Dia di Mama Tera aki. 

MAKING I 


Transforming nature 


HUMAN DEVELOPMENT (1970-2020): 

> The economy has grown nearly 
fivefold and trade tenfold 

> Human population has doubled to 
7.8 billion 

» Still, 1.3 billion people are poor and 
700 million hungry 


DISPOSALS OF WASTE MATTER: 

» Greenhouse gas emissions 
have doubled 

> Chemical production, 


waste and pollution 
have increased 4 


> Humans impact 3/40f > 
ice-free land and 2/3 of 
Oceans 


Earth's capacities to 


» support life 
» provide resources 
» absorb waste matter 


RISK to: 


Livelihoods, equity, health, 
economic development, peace, 
food, water, sanitation, safe 
cities and settlements 








HUMAN DEVELOPMENT (from 2020): 
> Sustainable economic and 
financial systems 
» Healthy, nutritious food and clean 
water and energy 


> Healthy lives and well-being for 
all in safe cities and settlements 


DISPOSALS OF WASTE MATTER: 
» Netzero carbon dioxide 
emissions by 2050 
» Management of 
chemicals, waste and 
pollution 


USE OF SPACE AND 
RESOURCES: 
» Recycling of resources 
> Protection and 
sustainable use of land 
and oceans 


SUPPORT for: 


Poverty elimination, equity, 
health, economic development, 
peace, food, water, sanitation, 
safe cities and settlements 

PERIODISTA \ a" 
NIA ! 
MA. ?" ee 
Eger. cone Aruba 
lo haya e oportunidad pahacinos = 
a prm conferencia di prensa hubenil y sini! 
Sensación di fa uni 
usata algo eu bo ta haya groat, ski usa ia) 
io 
muchanan 
di scol basico cu © 
pregunta nan mas 
interesante tawordoinvita 
pahacinan regunta 
na Minister esident 
en persona < 
U Forma parti di nos conferencia 
> 
Bishita di prensa hubenil 

MINISTER PLENIPOTENCIARIO BESARIL A 
RICIBI BUKI “HULANDA? STO'I NEK!” FOR DI 








Recientemente e escritora Marhainska Sakoetoe tabata di 
bishita na Arubahuis pa haci entrega oficial di su buki “Hulanda? 
Sto'i nek!” na Minister Besaril. Marhainska Sakoetoe ta un ex- 
studiante originalmente di Curagao cu a studia na Universidad 
di Utrecht y cu ta trahando ac-tualmente como orthopedagogo 
den e area di Jeugdzorg na Hulanda. Su buki "Hulanda? Sto'i 
nek!” ta un guia di preparacion pa (futuro) studiantenan di nos 
islanan di Caribe Hulandes y ta en-foca riba tur e aspectonan 
relevante di e bida di studiante na Hulanda. E prome version 
di e buki a wordo publica aña pasa na Papiamentu y mientras 
tanto e buki a wordo traduci y publica na Ingles cu e titulo 
“Holland? Say what?!”. 


E escritora a scribi e buki a base di su propio experencia 
como studiante di Curagao na Hulanda pero ta menciona cu 
su inspiracion di mas grandi pa scirbi e buki ta e experencia 
mas recien di su ruman y su grupo di amigo cu a bin studia 
na Hulanda. Marhainska por a experencia di cerca e retonan 
cu su ruman y amigonan a enfreta y tabata convenci cu e kier 
contribui na un miho prepara-cion pa e futuro studiantenan di 
nos islanan. Den su buki Marhainska ta duna informacion y 
ta comparti experencia y conseho riba entre otro e idioma y 
cultura Hulandes, maneho di placa, heimwee y diferente otro 
topico. E buki ta inclui storianan real di studiante y ex-studiante 
y ta con-tene algun checklists pa facilita e preparacion y e 
experencia di e studiante na Hulanda. 


Durante e encuentro na Arubahuis a repasa e contenido di e 
buki y a intercambia di pensamento riba diferente aspecto. 


ESCRITORA MARHAINSKA SAKOETOE 


















Arubahuis y e escritora a palabra cu hunto lo sigui delibera riba 
e posibilidad pa brinda e contenido di e buki na nos (futuro) 
studiantenan den forma di workshops y riba diferente otro 
manera pa haci e buki y e informacion mas accesibel pa e 
studiantenan di Aruba. Minister Besaril a felicita Marhainska cu 
su publicacion y a mustra elogio y aprecio pa su moti-vacion 
y compromiso pa informa futuro studiantenan pa medio di su 
buki. E mandatario a indica cu e ta considera e buki un bon 
contribucion na nos meta comun, esta pa nos hobennan ta 
miho prepa-ra pa nan bida como studiante na Hulanda y pa 
nan ta exitoso. E buki di Marhainska Sakoetoe ta disponibel 
na Biblioteca Nacional di Aruba y na diferente boekhandel na 
nos islanan. Pa mas in-formacion por bishita e pagina "Studia 
na Hulanda” di Arubahuis conhuntamente cu Departamento 
di Enseñansa [www.ea.aw/pages/studia-na-hulanda] na e 
seccion di "overige informatiebronnen”. 

E compromiso 


L2 







% 5 2 di cada 
TE ñ 
NUS ser humano 


ta pa entrega 
nos tera bon 
cuida y protegi 
na nos futuro 


generacionnan! 





EARTH 


DAY 


22 DI APRIL 


ta da nos túr: Ban (preted el 

















7:30pm: 





PERSONA REGISTRA | CUEPROMEDOSIS || cU TUR DOS DOSIS | TOTALVACUNA APLICA! 


51,920 | 26,500 | 17,921 | 62,342 

Departamento di Salud Publico: 


UPDATE 22 DI APRIL 2021 


Segun resumen di awe 46 persona a recupera, a registra un total di 32 caso nobo di Covid-19, di cual 6 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 677 test. 'Postivity rate' entre nos residentenan ta 16%. 


Casonan activo pa awe ta 359, cantidad di fayecido relaciona cu Covid-19 a aumenta na 95. Forsa na famia di e 
fayecido. 
Hospital ta informa cu tin un total di 39 persona interna di cual 15 ta den Cuido Intensivo y 24 riba unidad general di 
covid. 





We ARUBA COVID-19 






22/4/2021 TOTAL RESIDENTE NO-RESIDENTE 






Casonan Nobo 32 26 6 
Activo 350 306 44 


10024 9296 728 


Positivo 10469 9696 773 


Getest 142931 2 8 


Morto 95 94 1 

